**Sociālās iekļaušanas politikas koordinācijas komitejas sēdes**

PROTOKOLS Nr**.**2

Rīgā

**2019. gada 8. maijā**

**plkst. 13.00**

Labklājības ministrija, Skolas iela 28, Rīga

Apspriežu zālē (2.korpuss)

**Sēdē piedalās:**

**Ingus Alliks**, komitejas vadītājs, Labklājības ministrijas valsts sekretārs

**Elīna Celmiņa,** komitejas vadītāja vietniece,Labklājības ministrijas Sociālās iekļaušanas politikas departamenta direktore

**Komitejas locekļi:**

**Elīna Ālere-Fogele,** biedrības „EAPN-Latvia” valdes locekle

**Inga Kalniņa**, Kurzemes plānošanas reģiona administrācijas Sociālo pakalpojumu attīstības eksperte, projektu vadītāja

**Sanita Rancāne – Delekolē**, Kultūras ministrijas Sabiedrības integrācijas departamenta direktore – aizvieto **Denisu Kretalovu**, Kultūras ministrijas Sabiedrības integrācijas departamenta vecāko referentu

**Pēteris Leiškalns**, Latvijas Darba devēju konfederācijas Sociālās drošības un veselības aizsardzības eksperts

**Jānis Felsbergs**, biedrības „Latvijas Pensionāru federācija” Pensiju komisijas vadītājs

**Māris Luste**, Ieslodzījumu vietu pārvaldes Projektu vadītājs

**Svetlana Patmalniece**, Vides aizsardzības un reģionālās attīstības ministrijas Pašvaldību departamenta Pašvaldību pārraudzības nodaļas juriste

**Vineta Pavlovska**, Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja galvenā inspektore

**Marika Petroviča**, Veselības ministrijas Veselības aprūpes departamenta Integrētās veselības aprūpes nodaļas vadītāja

**Zane Začeva,** Latvijas Pašvaldību savienības Padomniece veselības un sociālajos jautājumos – aizvietoIlzi Rudzīti, Latvijas Pašvaldību savienības padomniece veselības un sociālajos jautājumos

**Sandra Segliņa**, Tieslietu ministrijas Stratēģijas departamenta vecākā referente

**Dace Strautkalne**, Zemgales plānošanas reģiona projekta „Atver sirdi Zemgalē” vadītāja

**Zane Stuķēna**, Ekonomikas ministrijas Mājokļu politikas departamenta vecākā referente

**Viktors Veretjanovs**, Centrālās statistikas pārvaldes Sociālās statistikas metodoloģijas daļas vecākais metodikas eksperts

**Citi:**

**Imants Burvis**, Latvijas Pensionāru federācijas Jūrmalas Pensionāru biedrības valdes priekšsēdētāja vietnieks

**Rūta Mājeniece**, Ekonomikas ministrijas Mājokļu politikas departaments

**Ilze Melgalve**, Ārlietu ministrijas Eiropas Savienības Koordinācijas un politiku departamenta, COREPER I sagatavošanas nodaļas trešā sekretāre

**Inese Ūdre**, Ieslodzījumu vietu pārvaldes Projekta koordinatore

**Laine Zālīte**, Vidzemes plānošanas reģiona sociālo pakalpojumu eksperte

**Evija Kļave,** Baltijas Sociālo zinātņu institūtavaldes locekle, projektu direktore – pētniece

**Oksana Žabko,** Baltijas Sociālo zinātņu institūtaprojektu direktore – pētniece

**Daina Grabe,** Labklājības ministrijas Sociālās iekļaušanas politikas departamenta Direktores vietniece

**Maruta Pavasare**, Labklājības ministrijas Metodiskās vadības un kontroles departaments

**Rita Strode,** Labklājības ministrijas Sociālās iekļaušanas politikas departamenta projekta vadītāja

**Aiga Lukašenoka**, Labklājības ministrijas Sociālās iekļaušanas departamenta vecākā eksperte

**Sēdē nepiedalās:**

**Egīls Baldzēns**, Latvijas Brīvo arodbiedrību savienības priekšsēdētājs

**Maruta Bubene**, Rīgas domes Labklājības departamenta Rīgas patversmes vecākā sociālā darbiniece

**Ligita Kadžule**, biedrības „Latvijas Lauku sieviešu apvienība” pārstāve, Salas novada pašvaldības projektu vadītāja

**Kristīne Kļukoviča**, Sabiedrības integrācijas fonda Projekta ieviešanas vienības motivācijas programmas koordinatore

**Līva Matuzele**, biedrības „Centrs MARTA” politikas koordinatore

**Enija Paula Mintāle,** Latvijas Darba devēju konfederācijas praktikante

**Dzintra Mergupe-Kutraite**, Izglītības un zinātnes ministrijas Izglītības departamenta eksperte

**Ludis Neiders**, Ekonomikas ministrijas Analītikas dienesta ekonomists

**Iveta Neimane**, biedrības „Latvijas Cilvēku ar īpašām vajadzībām sadarbības organizācija „Sustento”” valdes locekle

**Annija Novikova**, Satiksmes ministrijas Autosatiksmes departamenta direktora vietniece, Autotransporta nodaļas vadītāja

**Ilze Slokenberga**, Zemkopības ministrijas Lauku attīstības departamenta Starptautisko lietu un stratēģijas analīzes departamenta Stratēģijas analīzes nodaļas vadītāja vietniece

**Liene Skuja,** Veselības ministrijas Integrētas veselības aprūpes nodaļas vecākā eksperte

**Vaira Vucāne**, nodibinājuma „Latvijas Bērnu fonds” viceprezidente

**Dana Ziemele-Adricka**, Satiksmes ministrijas Autosatiksmes departamenta Autotransporta nodaļas vecākā referente

**Oskars Zuģickis**, Latgales plānošanas reģiona sabiedrisko attiecību speciālists

**Sēdi protokolē:**

**Zanda Beinare,** Labklājības ministrijasSociālās iekļaušanas politikas departamenta vecākā referente

**Darba kārtība:**

1. Komitejas sēdes atklāšana un darba kārtības apstiprināšana.
2. Pētījuma “Ikgadējs nabadzības un sociālās atstumtības mazināšanas rīcībpolitikas izvērtējums” otrā un trešā izvērtējuma (padziļinātās tēmas – veselības aprūpe un mājokļa pieejamība) galvenie rezultāti (secinājumi, problēmas un ieteikumi to risinājumiem) un gala nodevuma konceptuāla pieņemšana.
3. ESF projektu Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un Nr.9.1.2.0/16/I/001 "Resocializācijas sistēmas efektivitātes paaugstināšana" rezultāti.
4. Citi jautājumi.

**Sēdes norise:**

**1.**

**Sociālās iekļaušanas politikas koordinācijas komitejas sēdes atklāšana un darba kārtības apstiprināšana**

**(Ingus Alliks)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***I.Alliks*** atklāj 2019. gada 2. ceturkšņa Sociālās iekļaušanas politikas koordinācijaskomitejas (turpmāk – komiteja) sēdi un informē par izmaiņām komitejas darba plānā. Atbilstoši komitejas 2019. gada darba plānam šajā sēdē bija paredzēts skatīt Veselības ministrijas pārziņā esošo jautājumu par specifisko atbalsta mērķu ieviešanas progresu, kas īpaši mērķēti uz sociālās atstumtības un nabadzības riskam pakļautajām iedzīvotāju grupām, un īstenoto projektu ietekmi uz šo iedzīvotāju grupu situācijas uzlabošanos. Tomēr šis jautājums ir samainīts vietām ar Ieslodzījumu vietu pārvaldes jautājumiem.

*Nolemj: Komitejas sēdes dalībnieki neiebilst pret izmaiņām darba kārtībā un izskatāmajiem jautājumiem.*

**2.**

**Pētījuma “Ikgadējs nabadzības un sociālās atstumtības mazināšanas rīcībpolitikas izvērtējums” otrā un trešā izvērtējuma (padziļinātās tēmas – veselības aprūpe un mājokļa pieejamība) galvenie rezultāti (secinājumi, problēmas un ieteikumi to risinājumiem) un gala nodevuma konceptuāla pieņemšana.**

**(Evija Kļave, Oksana Žabko) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Diskusijā piedalās: I.Alliks, P.Leiškalns, J.Felsbergs, E.Celmiņa**

***I.Alliks***atgādina, ka komitejas locekļi ir aicināti līdz 10.05.2019. darba dienas beigām iepazīties ar Pētījuma gala nodevumu un sniegt komentārus.

***E.Kļave* un *O.Žabko*** sniedz prezentāciju (skatīt pielikumā).

***P.Leiškalns*** komentē pētnieču prezentāciju, norādot, ka piemērotā ekvivalences skala nav adekvāta, jo paredz bērniem noteikt mazāku svaru nekā pieaugušajiem, līdz ar to pieņemot, ka bērnam vajag mazāk nekā pieaugušajam. Tāpat neskaidrības rada definējums par “viena vecāka ģimeni” – vai tā ir ģimene, kur tēvs nav oficiāli reģistrēts vai vecāks, kurš nedzīvo kopā ar ģimeni, bet maksā uzturlīdzekļus brīvprātīgi vai caur uzturlīdzekļu garantiju fondu. Šie apsvērumi jāņem vērā, analizējot dažādās situācijas un izdarot secinājumus un sniedzot rekomendācijas turpmākai politikas attīstībai.

Attiecībā uz veselības sadaļu tiek uzsvērts, ka līdzmaksājumu jautājums Latvijā nav problēma. Problēmu rada tiešmaksājumi, kuri ir ļoti augsti – vieni no augstākajiem Eiropas Savienībā, un pie tik augstiem nabadzības un sociālās atstumtības rādītājiem šie tiešmaksājumi nav adekvāti tādā daudzumā. Problēmu pastiprina tas, ka nav reālo pakalpojumu sniedzēju valsts budžeta ietvaros, tādēļ iedzīvotājiem, lai saņemtu sev nepieciešamo pakalpojumu, ir jāveic tiešmaksājums par nepieciešamā pakalpojuma saņemšanu, arī vairākkārtīgi.

Attiecībā uz mājokļa pieejamības sadaļu tiek uzsvērts, ka valsts nespēj nodrošināt iedzīvotājus ar kvalitatīviem mājokļiem. Ir jālabo mājokļu tirgus kļūdas, kas neļauj tirgum attīstīties. Pētnieki bija labi novērtējuši, ka sociālo dzīvokļu fonds krītas, jo sociālie dzīvokļi pārtop par beztermiņa īres dzīvokļiem, jo netiek izmantoti tiem paredzētiem mērķiem. Kā rezultātā sociālais dzīvoklis mājsaimniecībai nav pieejams krīzes situācijā, kad tas ir nepieciešams nekavējoši uz noteiktu laika periodu.

***E.Celmiņa*** *n*orāda uz to, ka visiem komisijas locekļiem ir nosūtīs pētnieku sagatavotais gala nodevums, ja ir konceptuāli komentāri, kuri nav iestrādāti, tad tos lūdz nosūtīt līdz 10.05.2019. darba dienas beigām.

***J. Felsbergs***iebilst, ka pētījums neatbilst reālai situācijai, jo nekorekti tiek pētītas trūcīgas personas.

***P.Leiškalns*** atbild, ka pētījuma ietvaros par trūcīgām personām tiek uzskatītas tās personas, kuru ienākuma līmenis nepārsniedz normatīvajos aktos noteikto trūcīguma līmeni – proti, 128,06 *euro*. Pētnieki pētījuši situāciju atbilstoši normatīvajiem regulējumiem, bet tas, ka normatīvie regulējumi nav atbilstoši šī brīža reālajai situācijai un vajadzībām, ir slikti.

***I.Alliks*** norāda, ka Labklājības ministrija kā nozares atbildīgā ministrija jau 2012.gadā ir konstatējusi, ka jāpārskata un jāpiesaista trūcīguma līmenis citam rādītājam, tādēļ šobrīd tiek izstrādāts iesniegšanai Valsts kancelejā Plāns minimālo ienākumu atbalsta sistēmas pilnveidošanai 2020.-2021.gadam, minimālo pabalstu apmērus nosakot kontekstā (procentuālā apmērā) ar mājsaimniecību rīcībā esošo ienākumu mediānu vienam ekvivalentajam patērētājam, tādējādi metodoloģiski pamatojot pabalsta apmēru.

***E.Celmiņa*** cer, ka pētījums palīdzēs sniegt papildu pierādījumus un argumentus nepieciešamības gadījumā.

*Nolemj: konceptuāli saskaņo pētījuma gala nodevumu, komitejas locekļi izvērtēs gala nodevumu un pēc vajadzības sniegs komentārus līdz 10.05.2019. darba dienas beigām.*

**3.**

**ESF projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un Nr.9.1.2.0/16/I/001 "Resocializācijas sistēmas efektivitātes paaugstināšana" rezultāti**

**(Māris Luste)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Diskusijā piedalās: M.Luste**, **I.Alliks, I.Kalniņa, M.Pavasare, D.Grabe**

***M.Luste*** sniedz prezentāciju (skatīt pielikumā).

***I.Kalniņa***jautā par sadarbību ar sociālajiem dienestiem bijušo ieslodzīto reintegrācijai sabiedrībā. Kāda tā ir bijusi līdz šim?

***M.Luste*** ir gadījumi, kad ieslodzītais pēc atbrīvošanas no ieslodzījuma vietas jau tiek nodrošināts ar dzīvojamo platību, bet ir pietiekami daudz bijušo ieslodzīto, kuriem nav noteikta deklarētā dzīvesvieta, kas rada potenciāli bīstamu situāciju, ka atkārtoti tiks izdarīts noziedzīgs nodarījums, kādēļ atgriezīsies atpakaļ ieslodzījuma vietā. Ieslodzījuma vietu pārvaldei (IEVP) ir risku un vajadzību novērtēšanas instruments, un sociālajiem dienestiem ir sociālās funkcionēšanas instruments, informācija pārklājas, bet nenotiek apmaiņa ar informāciju, tādēļ nereti nenotiek efektīva komunikācija un jautājumu risināšana, kas vērsta uz klienta vajadzībām.

***I.Alliks*** jautā, vai IEVP un sociālajiem dienestiem ir problēmas ar informācijas apmaiņu par ieslodzītajiem pirms to atbrīvošanās, jo, ja tā ir, tad tas ir pretēji visai sociālās palīdzības būtībai?

***M.Luste*** apstiprina, ka šobrīd šāda problēma pastāv.

***I.Kalniņa***komentē, ka agrāk IEVP sešus mēnešus pirms cilvēka atbrīvošanas no ieslodzījuma rakstīja sociālajiem dienestiem, lai cilvēks tiktu uzņemt dzīvokļu pieprasītāju rindā. Nav informācijas, ka šī kārtība vairāk neeksistē.

***M.Pavasare***skaidro, kalikumā „Par palīdzību dzīvokļu jautājumu risināšanā” ir noteikts, ka pēc atbrīvošanās no ieslodzījuma vietas tiek novērtēta atbilstība maznodrošinātā statusam. Ja personai nav deklarētā dzīvesvieta, pēc atbrīvošanas persona nevienai pašvaldībai nav piederīga, kura varētu šo novērtēšanas procesu veikt un tas kavē integrācijas procesu.

***I.Alliks*** interesējas, kāpēc pašvaldības sešus mēnešus pirms ieslodzītā atbrīvošanas prasa informāciju, ja nekas netiek darīts?

**I.Kalniņa** atbild, ka IEVP izsūta informāciju zināšanai. Neskatoties uz to, ka IEVP sniedz informāciju pašvaldībai par personu, kura tiks atbrīvota, pašvaldības sociālais dienests ar personu darbu uzsāk tikai tad, kad persona fiziski ir atbrīvota un vēršas sociālajā dienestā pēc palīdzības.

**M.Luste** papildina, ka atbrīvošanas brīdis no ieslodzījuma vietas personai ir pats kritiskākais. Lai veicinātu cilvēka veiksmīgu reintegrāciju sabiedrībā. Viņu jānodrošina ar patstāvīgu dzīvesvietu un informāciju par tālākajām darbībām, t.sk. nodarbinātības jautājumiem, sociālo palīdzību u.c.

**I.Alliks** rosina šo jautājumu pārrunāt plašāk, iesaistot citu nozaru ministrijas, lai veiksmīgi identificētu problēmas un meklētu veiksmīgāko risinājumu.

**M.Luste** piedāvā, veikt grozījumus Latvijas sodu izpildes kodeksā, lai IEVP būtu tiesības apmainīties ar datiem. Aicina visus vēlreiz sanākt kopā Tieslietu ministriju telpās un izskatīt šo jautājumu.

**I. Kalniņa** interesējas par situāciju reģionos.

**M.Luste** skaidro, ka par situāciju reģionos un visā Latvijā nevar atbildēt. Projekta ietvaros ir viens sociālais dienests, kas cietumos notur lekcijas par sociālajiem pakalpojumiem.

**D.Grabe** interesējas, vai ieslodzītie, kas atbrīvoti no ieslodzījumu vietām ārvalstīs, iekļaujas šajā projektā?

**M.Luste** skaidro, ka bijušie ieslodzītie, kas atbrīvojušies no ieslodzījuma vietām ārvalstīs nav šī projekta labuma guvēji.

*Nolemj: pieņemt zināšanai sniegto informāciju.*

**4.**

**Citi jautājumi**

**(E.Celmiņa)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E.Celmiņa** informē par diviem jautājumiem:

* 09.05.2019. VSS tiks izsludināts aktualizētais Plāns minimālo ienākumu atbalsta sistēmas pilnveidošanai 2020.-2021.gadam (Plāns), kas ir aktualizēta atbilstoši A.K.Kariņa Valdības deklarācijā dotajam uzdevumam un Ministru prezidenta rezolūcijai. Gan 2017., gan 2018.gadā Plāns tika iesniegts Valsts kancelejā, tomēr tas netika izskatīts nevienā no Ministru kabineta sēdēm. Labklājības ministrija plāno Plānu iesniegt Valsts kancelejā izskatīšanai Ministru kabineta sēdē līdz 2019.gada jūlijam. Vienlaikus Plāns tiks ievietots Labklājības ministrijas tīmekļa vietnē sabiedriskajai apspriešanai. Gaidām komentārus, priekšlikumus, iebildumus. Īpaši no tām institūcijām, kurām trūcīgā un maznodrošinātā līmeņa izmaiņas nozīmē izmaiņas viņu piedāvātajos atbalsta pasākumos/pakalpojumos **I.Alliks** komentē, ka Labklājības ministre ir publiski paudusi, ka Plāns Labklājības ministrijai ir viena no augstākajām prioritātēm uz 2020.gada budžetu, kas ietver sevī tādus pasākumus kā valsts minimālo pensiju aprēķina bāzes palielināšanu, valsts sociālā nodrošinājuma pabalsta apmēra palielināšanu gan pensijas vecuma cilvēkiem, gan personām ar invaliditāti. Tāpat Plāns paredz trūcīgas personas ienākuma līmeņa palielināšanu, garantētā minimālā ienākuma līmeņa palielināšanu un vienotu maznodrošinātas personas ienākuma līmeņa noteikšanu valsts sniegtajiem pakalpojumiem. Plāns ir finansiāli ietilpīgs un prasa solidāru pieeju pasākumu ieviešanā gan no valsts, gan pašvaldību puses.
* Jautājumā par nākamā, ceturtā nabadzības izvērtējuma padziļināto tēmu – komiteja ir apstiprinājusi, ka padziļināti jāvērtē transporta vides un tās pieejamības tēma. Šobrīd tiek gatavots uzdevums tehniskai specifikācijai pētniekiem, lai iepirktu pakalpojumu sniedzēju. Pieeja ir līdzīga kā iepriekš – vērtēt gan rīcībpolitiku, gan esošo situāciju un sniegt izvērtējumu pēc specifiskām sociāli demogrāfiskām vai sociālās piederības pazīmēm. Tas tiks nosūtīts komentāru sniegšanai komitejas locekļiem.

*Nolemj: informāciju pieņemt zināšanai.*

**Sēdes noslēgums 14.45.**

Pielikumā sēdes materiāli:

1. Komitejas sēdes darba kārtība uz 1 lapas.
2. Pētījuma “Ikgadējs nabadzības un sociālās atstumtības mazināšanas rīcībpolitikas izvērtējums” otrā un trešā izvērtējuma (padziļinātās tēmas – veselības aprūpe un mājokļa pieejamība) prezentācija uz 30 lapām.
3. ESF projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un Nr.9.1.2.0/16/I/001 "Resocializācijas sistēmas efektivitātes paaugstināšana" prezentācija uz 11 lapām.

Komitejas vadītājs I. Alliks

Protokolēja Z.Beinare